Увечары 11 мая святочным канцэртам на вялікай сцэне Палаца Рэспублікі Дні культуры былі ўрачыста адкрыты. На імпрэзе з прывітальным словам выступілі міністр культуры Туркменістана Анагельды Гараджаеў і першы намеснік міністра культуры Беларусі Ірына Дрыга. Прамоўцы падкрэслілі значнасць не толькі культурных, але і палітычных, эканамічных стасункаў паміж краінамі. На канцэрце туркменскія артысты і калектывы прадэманстравалі беларускаму гледачу сваю абсалютную музыкальнасць, артыстычнасць, адоранасць збольшага праз традыцыйныя жанры.